**Lucky Luke – Uudet seikkailut** (televisioesityksissä *Lucky Luken uudet seikkailut*, ransk. *Les Nouvelles Aventures de Lucky Luke*) on ranskalainen Xilam Animationin tuottama 52-osainen animaatiosarja, joka perustuu Morrisin luomaan *Lucky Luke* -sarjakuvaan. Animaatio palkittiin parhaana animaationa 7 d'Or -palkinnolla vuonna 2003.

Sarjan pohjalta julkaistiin myös elokuva Lucky Luke – Lähde länteen!, jonka tuottaminen alkoi vuonna 2005. Elokuva sai lopulta ensi-iltansa Ranskassa vuonna 2007.

Hahmot
------

Listaan on merkitty sarjan merkittävimpien hahmojen ja todellisten henkilöiden lisäksi vain ne, jotka ovat esiintyneet myös sarjakuvissa.

### Sankarit

**Lucky Luke** on yksinäinen cowboy, joka matkustelee pitkin Villin lännen aavikoita ja pysähtyy hetkeksi eri kaupunkeihin. Rehellisenä ja rohkeana miehenä hän auttaa viattomia ihmisiä taistelemaan vääryyttä vastaan.  

**Jolly Jumper**, Lucky Luken sarkastinen hevonen, kulkee aina mukana. Lucky Luken tapaan Jolly pitää yksinäisestä ja liikkuvaisesta elämäntyylistä.  

**Rantanplan** on lähes jokaisessa jaksossa esiintyvä vankilan vahtikoira, joka tunnetaan "lännen tyhmimpänä, mutta hyväntahtoisimpana koirana". Rantanplanille on ominaista käsittää kaikki sille selitetyt asiat päinvastoin sekä usein tietämättään auttaa Lucky Luken ja Jolly Jumperin jahtaamia rikollisia.  

**Calamity Jane** on *Lucky Luke* -sarjakuvissakin esiintynyt värikäs, väkivaltainen ja poikatyttömäinen lehmityttö. Calamity Jane esiintyy ainoastaan yhdessä jaksossa, jossa häntä epäillään pankkiryöstöstä.

### Rikolliset

**Daltonin veljekset** ovat sarjan pääkonnia ja lännen pahimpia rikollisia. Joe, William, Jack ja Averell Dalton esiintyvät sarjan aikana kaikkiaan kahdessakymmenessä jaksossa, mikä on alle puolet sarjan jaksojen määrästä. Daltonit tekee vaaralliseksi nelikon arvaamattomuus, tunnettu äkkipikaisuus sekä tyhmyys, jota löytyy kaikilta joukon jäseniltä vaihtelevin määrin.  

**Billy the Kid** on Daltonien jälkeen toinen sarjan vakiokonnista. Lucky Luken "bonus-roisto" esiintyy sarjan aikana kaksi kertaa, joista viimeisimmällä Billy ottaa mittaa Joe Daltonista, kun kaksikko yrittää selvittää, kuka on lännen pahin roisto.  

**Tohtori Doxey** on sarjakuvassa *Tohtori Doxeyn eliksiiri* esiintynyt puoskari, joka myi sadevettä ihmelääkkeenä. Vapauduttuaan vankilasta Doxey jatkoi valelääkärinä toimimista jaksossa *Lääkärien sota*.  

**Daltonin muori**, Daltonin veljesten äiti, esiintyy yhdessä jaksossa mennessään uudestaan naimisiin. Muorin uusi kumppani paljastuikin Daltonien "kätketyn ryöstösaaliin" havittelijaksi.  

### Muut

**Kenraali Custer**, äkkipikainen ja diktaattorimainen ratsuväen kenraali, joka haluaisi aloittaa sodan intiaaneja vastaan, muttei koskaan saa tähän lupaa. Hän havitteli kerran myös presidentin virkaa.  

**Ulysses S. Grant** nähdään sarjassa Yhdysvaltojen presidenttinä, minkä johdosta tapahtumat sijoittuvat vuosiin 1867–1877. Jotkut jaksot alkavat Valkoisesta talosta. Grant tekee päätöksiä ja määrärahaleikkauksia, joiden johdosta muun muassa Daltonit on kerran vapautettu vahingossa. Lucky Luke tapaa Grantin lukuisia kertoja sarjan aikana ja on myös kerran tintannut tälle mustan silmän edellä mainitun möhläyksen vuoksi.

Jaksot
------

*Pääartikkeli: Luettelo televisiosarjan Lucky Luke – Uudet seikkailut jaksoista*
Sarjaa tehtiin yhden tuotantokauden verran, kaikkiaan 52 jaksoa.

Julkaisut ja esitykset Suomessa
-------------------------------

Sarjan kaikki 52 jaksoa julkaistiin Suomessa DVD:lle tekstitettynä vuonna 2008. DVD-julkaisuja tuli kaikkiaan 10. 

Jaksoja esitettiin MTV3 Juniori -maksukanavalla dubattuna, huhtikuusta 2012 joulukuuhun 2014. Suomenkielisessä versiossa ääninäyttelijät olivat pääosin samat kuin Daltonit animatiosarjassa.

Äänirooleissa
-------------

**Alkuperäisissä:**  


|  |  |  |
| --- | --- | --- |
|  Antoine de Caunes  | … |  Lucky Luke
  |
|  Éric Legrand  | … |  Jolly Jumper, William Dalton ja Jack Dalton
  |
|  Francis Perrin  | … |  Rantanplan
  |
|  Gérard Surugue  | … |  Joe Dalton
  |
|  Bernard Alane  | … |  Averell Dalton ja presidentti Grant
  |
|  Donald Reignoux  | … |  Billy the Kid
  |
|  Isabelle Mangini  | … |  Calamity Jane
  |
|  Véronique Augereau  | … |  Daltonin muori
  |
|  Éric Métayer  | … |  Kenraali Custer
  |
|  Marc Saez  | … |  sivuäänet
  |
|  Gérard Rinaldi  | … |  sivuäänet
  |
|  Edgar Givry  | … |  sivuäänet
  |
|  Emmanuel Curtil  | … |  sivuäänet
  |
|  Pascal Renwick  | … |  sivuäänet
  |
|  François Siener  | … |  sivuäänet
  |
|  Christian Pelissier  | … |  sivuäänet
  |
|  Marc Perez  | … |  sivuäänet
  |
|  Pierre Laurent  | … |  sivuäänet
  |
|  Christian Pelissier  | … |  sivuäänet
  |

**Englanninkielisissä:**  


|  |  |  |
| --- | --- | --- |
|  Marcel Jeannin  | … |  Lucky Luke ja Rantanplan
  |
|  John Stocker  | … |  Joe Dalton ja kenraali Custer
  |
|  Rick Jones  | … |  Jack Dalton
  |
|  Mark Camacho  | … |  
  |
|  Terry Simpson  | … |  
  |
|  Ellen David  | … |  
  |
|  Arthur Holden  | … |  
  |
|  Daniel Brochu  | … |  
  |
|  Laura Teasdale  | … |  
  |
|  Bronwen Mantel  | … |  
  |
|  Pauline Little  | … |  
  |
|  Terrence Scammell  | … |  
  |
|  Rick Miller  | … |  
  |
|  Susan Glover  | … |  
  |

**Suomenkielisissä:**  


|  |  |  |
| --- | --- | --- |
|  Ilkka Villi  | … |  Lucky Luke
  |
|  Tommi Haapaniemi  | … |  Jolly Jumper
  |
|  Peter Pihlström  | … |  Rantanplan
  |
|  Rauno Ahonen  | … |  Joe Dalton ja kenraali Custer
  |
|  Joona Kortesmäki  | … |  William Dalton ja Billy the Kid
  |
|  Tero Koponen  | … |  Jack Dalton
  |
|  Antti Pääkkönen  | … |  Averell Dalton, sivuäänet
  |
|  Jenni Sivonen  | … |  Daltonin muori ja Calamity Jane
  |
|  Markus Bäckman  | … |  Vankilanjohtaja (osa jaksoista), sivuäänet
  |
|  Pasi Ruohonen  | … |  Vankilanjohtaja (osa jaksoista), sivuäänet
  |
|  Arto Nieminen  | … |  sivuäänet
  |
|  Markku Huhtamo  | … |  Presidentti Grant, sivuäänet
  |
|  Niklas Groundstroem  | … |  sivuäänet
  |
|  Katja Aakkula  | … |  sivuäänet
  |
|  Mikko Maukonen  | … |  sivuäänet
  |

Lähteet
-------

1. 1 2 3 4 5 6  Lombard, Philippe: *Goscinny-scope: D'Astérix au Viager, tout le cinéma du maître de la BD*. Dunod, 2017. ISBN 978-210-077-111-0. Google-kirjat (viitattu 29.6.2020). (ranskaksi)
2. ↑  Xilam: Un 7 d'Or pour Lucky Luke *PR Newswire* Viitattu 23.8.2009 (ranskaksi)
3. ↑  France's Xilam brings Lucky Luke to big screen *Screen Daily* 29.9.2005 Viitattu 23.8.2009 (englanniksi)
4. ↑  Ohjelmatiedot  12.9.2015. Telsu.fi.  Suomi